Anthony Pascal Rebello

**Anthony Pascal Rebello** (1950–2024) var en kenyansk ordensprest og katolsk biskop av Francistown i Botswana.

## Liv og virke
### Bakgrunn
Anthony Pascal Rebello sluttet seg til Steylermisjonærene (S.V.D.)  i 1969 og fullførte novisiatet i Khurdha i Madhya Pradesh i India. Fra 1969 til 1977 studerte han filosofi og katolsk teologi ved Divine Word Seminary i Pune i India. Rebello avla sine evige løfter i 1976.

### Prest
Anthony Pascal Rebello ble presteviet den 10. mai 1977 i India. Han virket så i sjelesorg i India fra 1977 til 1979. Han fullførte også en grad i utdanningsvitenskap, som han fullførte med en Bachelor of Education. 

Anthony Pascal Rebello fortsatte deretter studiene ved Det pavelige gregorianske universitet i Roma, hvor han oppnådde lisensiat i spiritualitet i 1981. 

Rebello var deretter sogneprest i Palapye i Botswana før han ble provinssuperior for den kenyanske provins av Steylermisjonærene i 1984. 

Fra 1987 til 1989 var Anthony Pascal Rebello misjonær i Antigua og Barbuda. Der var han først sogneprest i et landlig sogn og senere sogneprest i Holy Family Cathedral i Saint John's. Han ble deretter sendt som misjonær til Angola, hvor han var kapellan (1990-1992), sogneprest (1992-1996) og novisemester i sitt ordenssamfunn (1996-2000). Fra 2000 til 2002 var han igjen sjelesørger i India. 

Fra 2003 var Rebello misjonær i Botswana, hvor han først var sogneprest i Palapye og Metsimotlhabe og senere sogneprest i Holy Cross menighet i Mogoditshane.

### Biskop av Francistown
Den 5. juli 2021 utnevnte pave Frans ham til biskop av Francistown. Biskopen av Gaborone, Franklyn Nubuasah, ordinerte ham til biskop den 4. september samme år i *Our Lady of the Desert Cathedral* i Francistown; medkonsekratorer var erkebiskopen av Pretoria, Dabula Anthony Mpako, og den apostoliske nuntius til Sør-Afrika, Botswana, Lesotho, Namibia og Eswatini, erkebiskop Peter Bryan Wells.

Anthony Pascal Rebello døde brått og uventet i Tati Siding nordøst i Botswana den 4. mai 2024, i en alder av 74 år, etter en 19 kilometer land rosenkransvandring i forbindelse med Maria-måneden (mai). Han hadde ikke vært syk eller klaget over noe galt helsemessig.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1883–1973) *1933
* Biskop Alfredo Poledrini (1914–1980) *1965
* Erkebiskop Peter Fanyana John Buthelezi O.M.I. (1930–1997) *1972
* Biskop Boniface Tshosa Setlalekgosi (1927–2019) *1982
* Erkebiskop Franklyn (Frank) Atese Nubuasah S.V.D. (1949- ) *1998
* Biskop *Anthony Pascal Rebello* (1950–2024) *1948

## Referanser